Vho-Lambani: Munna wa u luga vhane vha vha mudededzi. A vha na mbiti vha amba nga vhulenda. Musi hu tshi shandukiswa mbeu ya muhumbeli, Nomboro yawe ya vhuḓe na yone i a shanduka. Vha o tea u ita khumbelo ya ḽiṅwalo a vhuḓe ḓiswa nga u ṱavhanya nga murahu ha musi ho tendiwa uri dzitshanduko dzi o itiwa.? Thaidzo ya Vho Magoro yo ḓo tanduluwa musi vha tshi mbo ḓi khakhakha na Khedebu muzwala wavho ane a vha na goloi. U mu vhona vha mbo ḓi delwa nga muhumbulo wa uri ndi khwiṋe vha ye vha tambe mitshini zwenezwo vho no fhedza vha ḓo ṱuwa nae sa izwi vha tshi ko ki mu putisa. Havha Vho Magoro nga hetshi tshifhinga vho vha vho no renga na zwihiwa zwa hayani zwine zwa khou ṱahela? Hone zwo takadzaho ndi zwauri muzwla w Vho Magoro Khedebu na ene o vha e na muhumbulo wa u ya vho henengei Venḓa Sun. Vho Magoro vha khou itiswa hezwi zwoṱhe nga u humbula mushumi ane vha khou tea u mu badela. Musi vha tshi swika hodelani Vho Magoro vho ḓo kombetshedzea u tsa na muhwalo w zwe vha renga saizwi goloi ya muzwla yo vha i sina dennde. Ngeno zwa ene Khedebu o zwi sia ngomu goloini nga phanḓa sa izwi zwo vha zwi tshi fhelela. Hodelani henefha ho vha hu ḓala I tshi tou vha mupfufhi si mphire. Kana ndi ngauri ṅwedzi wo vha wo fhela. Vha re Vho Magoro vho vha vha tshi tou vha na fulufhelo tshoṱhe uri ngoho vha khou ya u fhedzisa muraga wavho nga tshelede ine vha ḓo vha vho i wina henefha hodelani. Vhathada vho ḓo tamba mitshini vha tshi khou ita vha tshi ita vha tshi swura nyana. Nga murahu ha awara ya vhufumi Khedebu o ḓo pfulutshela thungo iṅwe uri a yo tamba hone ngeno vha re Vho Magoro vho sala vho omelela mutshini wonoyo. Nga hetsho tshifhinga vho vha vho no shumisa masheleni a linganaho R5 000-00. Vho vha vho no hanganea nahone tsaṅwa dzo no vha tsaṅwa. Vha re Vho Magoro iḽo ḓuvha mutshini a wo ngo vhuya wa vuwa wo vha sedza nga iṱo vhuthu. Vho fhedza vho bva fhedzi. Vho vha vha tshi ri u pfa miṅwe mitshini i tshi lila u sumbedza uri yo winisa vha gidima vha swika vha sokou dzii vha zwondololo uyo muthu vha tshi tsa nae ngeno vha sa ambi tshithu. Hone wo vha u tshi tou kona u zwi vhona uri mbilu i tou nga i khou humbela tshelede. Nga murahu, musi vha tshi vho vhona uri mafhungo ha khou vha tshimbilela, ndi fhaḽa vha tshi ya u ṱoḓa muzwala Khedebu ngei he a vha a tshi khou tamba mitshini hone. Vha tshi swika vha ṱoḓa vha neta vha vhuya vha tou vhudzisa muṅwe wa mapholisa a henefho hodelani. Vhaḽa na vhone vha kundelwa u thusa saizwi vhanna vha tshi vha vhanzhi henefho hodelani. Vho Magoro vha tshi humela ngei murahu. Zwenezwi vhe nḓilani vha humbula uyo ṱolela he moḓoro wav ha wop aka hone vha wana moḓoro swoto. Vho Magoro u humela ngei ngomu vho vha vha tshi vho sokou mona-mona na mitshini. Nga murahu ndi he vha wana huṅwe vha vho eḓela henefho vhukati ha mitshini mahono a mbo ḓi ṱanganedzana. Vhone vhe a si ṱanganedzane hani ngauri ho vha ho no tou vha matsheloni. Mapholisa a hodelani o fhedza o no tou vha vusa. Vhone u vuswa vha vho humbula u tou ḓiṱutshela. Vha tshi swika hune ha dzhiiwa thundu fhaḽa he vha sia vho vhea dzavho vha bvisa thikhithi hone thundu dzavho vha wana dzo mela milenzhe. Tshe vha si pfesese ndi tshauri hani-hani vhone vha vhe vha na thikhithi ngeno thundu davho dzo ṱuwa.